Covid-19-statistieke: Minder as 1 000 nuwe gevalle(Foto: Unsplash) Dr. Zweli Mkhize het in sy jongste bywerking van Covid-19-syfers gesê altesaam 903 nuwe gevalle van die virus is aangemeld. Tot dusver het 672 572 mense in Suid-Afrika die virus opgedoen. Hiervan het 606 520 reeds herstel, ŉ koers van 90%. Altesaam 81 bykomende sterftes is aangemeld. Hiervan was agt in die Oos-Kaap, 10 in die Noord-Kaap, 11 in KwaZulu-Natal, 28 in Gauteng, vyf in Limpopo, agt in Noordwes, ses in die Wes-Kaap en vyf in die Vrystaat. Tot dusver het 16 667 mense aan die koronavirus gesterf. Só lyk aktiewe gevalle: Oos-Kaap: 1 381 Vrystaat: 13 588 Gauteng: 19 161 KwaZulu-Natal: 5 783 Limpopo: 626 Mpumalanga: 672 Noordwes: 2 413 Noord-Kaap: 2 821 Wes-Kaap: 2 940 Die meeste sterftes tot dusver was in die Wes-Kaap (4 173), gevolg deur Gauteng (4 233), die Oos-Kaap (3 121), KwaZulu-Natal (2 638) en die Vrystaat (1 021). Meer as 12 000 toetse is sedert die vorige verslag gedoen.